ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-4026/00

υποβολή: Graham Watson (ELDR) προς την Επιτροπή

(21 Δεκεμβρίου 2000)

Θέμα: Αναγομωμένα και ανακατασκευασμένα ελαστικά αυτοκινήτων

Ποιά είναι η γνώμη της Επιτροπής όσον αφορά την απόφαση της κυβέρνησης της Βραζιλίας να απαγορεύσει την εισαγωγή αναγομωμένων και ανακατασκευασμένων ελαστικών, ιδιαίτερα τώρα που τα ελαστικά αυτά λαμβάνουν κοινοτική έγκριση τύπου;

Κοινή απάντηση του κ. Lamy εξ ονόματος της Επιτροπής στις γραπτές ερωτήσεις E-3925/00, E-4014/00 και E-4026/00

(6 Φεβρουαρίου 2001)

Σύμφωνα με τις εθνικές ρυθμίσεις της Βραζιλίας σχετικά με το εμπόριο οι οποίες κοινοποιήθηκαν στον Παγκόσμιο Οργανισμό Εμπορίου (ΠΟΕ), η εισαγωγή χρησιμοποιημένου εξοπλισμού, μηχανημάτων και καταναλωτικών αγαθών απαγορεύεται ρητά, με μόνη δυνατή εξαίρεση τις δωρεές.

Οι τελωνειακές αρχές της Βραζιλίας ανέφεραν την εισαγωγή των ανακατασκευασμένων ελαστικών στις δικαστικές αρχές τους οι οποίες απεφάνθησαν ότι η έκδοση άδειας για παρόμοιες εισαγωγές δεν ήταν συμβατή με τους τοπικούς κανόνες εμπορίου. Ανέσταλαν συνεπώς αμέσως τη χορήγηση αδειών εισαγωγής για τα εν λόγω προϊόντα. Με τα παραπάνω δεδομένα, ο εμπορικός κανονισμός Portaria MDIC/SECEX αριθ. 08, της 25ης Σεπτεμβρίου 2000, είχε στόχο την επιβολή της δικαστικής απόφασης.

Η Επιτροπή γνωρίζει το θέμα και τις ανησυχίες που προέκυψαν για ορισμένες ευρωπαϊκές εταιρείες που παράγουν και εξάγουν ανακατασκευασμένα και αναγομωμένα ελαστικά. Μετά από προκαταρκτικές επαφές με τις αρχές της Βραζιλίας, η Επιτροπή διαμόρφωσε τη γνώμη ότι η κυβέρνηση της χώρας αυτής μεριμνά ενδεχομένως για τηνγεία και την προστασία των καταναλωτών σε σχέση με την εισαγωγή χρησιμοποιημένων αγαθών και ότι εφόσον η προαναφερόμενη δικαστική απόφαση επέκτεινε το πεδίο απαγόρευσης ώστε να συμπεριληφθούν και τα ανακατασκευασμένα ελαστικά, οι αρχές της Βραζιλίας εξέδωσαν τον κανονισμό Portaria αριθ. 8 για να σταματήσουν οι εισαγωγές παρόμοιων ελαστικών. Μετά από περαιτέρω διασαφηνίσεις σχετικά με το ζήτημα αυτό με τον κλάδο παραγωγής, η Επιτροπή θα έρθει σε επαφή με την κυβέρνηση της Βραζιλίας προκειμένου τα προϊόντα αυτά να μην κατατάσσονται στην ευρύτερη κατηγορία των χρησιμοποιημένων αγαθών και να δοθούν εξηγήσεις σχετικά με το ευρωπαϊκό σύστημα έγκρισης τύπου. Ελλείψει θετικής λύσεως, η Επιτροπή θα εξετάσει τη σκοπιμότητα περαιτέρω δράσεωνπό το φως της απάντησης της κυβέρνησης της Βραζιλίας.
ΓΡΑΠΤΗ ΕΡΩΤΗΣΗ E-3380/00

υποβολή: Isidoro Snchez Garca (ELDR) προς την Επιτροπή

(3 Νοεμβρίου 2000)

Θέμα: Ενισχύσεις μετά από πυρκαγιές στα δάση

Το καλοκαίρι του 2000 εκδηλώθηκε στη νήσο Λα Πάλμα των Καναρίων Νήσων (Ισπανία) μια μεγάλη δασική πυρκαγιά που έκαψε πάνω από τρείς χιλιάδες εκτάρια πευκοδάσους, καθώς και αγροτικές εκτάσεις, εγκαταστάσεις καιποδομές, προκαλώντας ζημίες που εκτιμήθηκαν σε περισσότερα από δέκα εκατομμύρια ευρώ, ποσόν που αντιπροσωπεύει ένα μεγάλο ποσοστό του τελικού αγροτικού προϊόντος της Λα Πάλμα, η οποία βρίσκεται σε μια εξόχως απομακρυσμένη περιφέρεια της Ένωσης.

Ποιές δυνατότητεςπάρχουν στον κοινοτικό προϋπολογισμό για τη χορήγηση ενισχύσεων στην πληγείσα περιοχή ώστε να αντιμετωπισθεί η καταστροφή αυτή,πό μορφή επιδοτήσεων, αποζημιώσεων ή ειδικών δανείων;

Απάντηση του κ. Fischler εξ ονόματος της Επιτροπής

(20 Δεκεμβρίου 2000)

Η Επιτροπή ανησυχεί πολύ με την κατάσταση που δημιουργήθηκε στην Κοινότητα στον τομέα των δασικών πυρκαγιών φέτος το καλοκαίρι και ιδίως στα Κανάρια Νησιά. Η Επιτροπή πληροφορεί το Αξιότιμο Μέλος του Κοινοβουλίου ότι ενέκρινε, στις 17 Ιουλίου 2000, στο πλαίσιο του κανονισμού (ΕΟΚ) αριθ. 2158/92 του Συμβουλίου της 23ης Ιουλίου 1992 για την πυροπροστασία των κοινοτικών δασών(1), ένα πρόγραμμα ύψους 3,35 εκατ. ευρώ για την πυροπροστασία των δασών στην Ισπανία για το έτος 2000, για το οποίο η χρηματοδοτική συμβολή της Κοινότητας ανέρχεται σε 50 %. Το πρόγραμμα αυτό προβλέπει, ιδιαίτερα, ενέργειες ευαισθητοποίησης, καθώς και τον εντοπισμό των αιτιών των πυρκαγιών. Ωστόσο, ο κανονισμός αυτός δεν καλύπτει ούτε την αποκατάσταση των γεωργικών εκμεταλλεύσεων, των εγκαταστάσεων και της γεωργικήςποδομής, ούτε την αποκατάσταση του φυσικού περιβάλλοντος.

Εντούτοις, στον τομέα του περιβάλλοντος, το πρόγραμμα αγροτικής ανάπτυξης προβλέπει την παρέμβαση του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ) για την ανασύσταση του δυναμικού της δασοκομικής παραγωγής που έχει πληγεί από τη φωτιά, καθώς και τη δημιουργία προληπτικών μέσων προσαρμοσμένων βάσει του άρθρου 30 παράγραφος 1 έκτη περίπτωση του κανονισμού (ΕΚ) αριθ. 1257/1999 του Συμβουλίου της 17 Μαΐου 1999 για τη στήριξη της αγροτικής ανάπτυξης από το ΕΓΤΠΕ και για την τροποποίηση και κατάργηση ορισμένων κανονισμών(2).

Η πρόταση του ολοκληρωμένου λειτουργικού προγράμματος ΕΤΠΑ, ΕΓΤΠΕ-Π, ΕΚΤ των Καναρίων Νήσων 2000-2006, το οποίο εξετάζεται τώρα από την Επιτροπή, προβλέπει στο σχετικό με το περιβάλλον άξονα 3 μέτρα για την προστασία και την ανάπλαση του φυσικού χώρου, την ανάπλαση του εδάφους και του χώρου, τη δασοκομία και τις περιβαλλοντικές δράσεις σχετικά με τη διατήρηση του τοπίου και τη γεωργική οικονομία. Μόλις εγκριθεί το πρόγραμμα και καθοριστούν τα μέτρα στο συμπλήρωμα του προγραμματισμού, θα μπορούσαν να ενταχθούν σάυτό το πλαίσιο ενέργειες για την αντιμετώπιση αυτών των ζημιών.

(1) ΕΕ L 217 της 31.7.1992.

(2) ΕΕ L 160 της 26.6.1999.
ΓΡΑΠΤΗ ΕΡΩΤΗΣΗ E-3704/00

υποβολή: Theresa Villiers (PPE-DE) προς την Επιτροπή

(29 Νοεμβρίου 2000)

Θέμα: Σχέδιο Χάρτη για τα Θεμελιώδη Δικαιώματα

Το Πρωτόκολλο 9 της Συνθήκης του Άμστερνταμ (που αφορά το ρόλο των εθνικών κοινοβουλίων) προβλέπει τηνποβολή πλήρους δηλώσεως όσον αφορά τον οικονομικό αντίκτυπο οσάκις επίκειται η θέσπιση νέας νομοθεσίας. Λαμβάνονταςπόψη ότι το σχέδιο Χάρτη για τα Θεμελιώδη Δικαιώματα σαφώς προτείνει νέες πρωτοβουλίες οι οποίες θα μπορούσαν να έχουν αντίκτυπο στο εθνικό επίπεδο (π.χ. εθνικά συμβούλια εργασίας) για ποιο λόγο δεν προβλέπεται η εφαρμογή του Πρωτοκόλλου 9;

Η Ευρώπη προτίθεται να είναι ανταγωνιστική με εμπορικούς συνασπισμούς όπως η Ιαπωνία και οι ΗΠΑ. Μήπως όμως τέτοιες πρωτοβουλίες έρχονται σε αντίθεση με το πνεύμα της Λισσαβώνας; Η ανταγωνιστικότητα των επιχειρήσεων της ΕΕ στις παγκόσμιες αγορές δεν θαπονομευθεί με τη θέσπιση κοινωνικών πρακτικών οι οποίες θα μπορούσαν να έχουν μόνο αρνητικό αντίκτυπο στις τιμές και την ανταγωνιστικότητα των αγαθών μας στο εξωτερικό;

Απάντηση του κυρίου Vitorino εξ ονόματος της Επιτροπής

(1 η Φεβρουαρίου 2001)

Κατά την άποψη της Επιτροπής το πρωτόκολλο 9, στο οποίο αναφέρεται το αξιότιμο μέλος του Κοινοβουλίου σχετικά με τον ρόλο των εθνικών κοινοβουλίων, δεν περιλαμβάνει κανένα στοιχείο από το οποίο να απορρέει ηποχρέωση σύνταξης μελέτης των οικονομικών επιπτώσεων πριν από την προετοιμασία οποιασδήποτε νομοθετικής πράξης. Η παρατήρηση αυτή ισχύει ως επί των πλείστων για το Χάρτη των Θεμελιωδών Δικαιωμάτων.

Όσον αφορά το περιεχόμενο, η Επιτροπή είναι πεπεισμένη ότι η διαφάνεια των θεμελιωδών δικαιωμάτων την οποία θα έχει ο Χάρτης όχι μόνο δεν αποτελεί εμπόδιο στην οικονομική ανάπτυξη της Ένωσης αλλά αντίθετα είναι ένα απόλυτα θετικό στοιχείο σύμφωνα με τα συμπεράσματα του Ευρωπαϊκού Συμβουλίου της Λισσαβόνας στα οποία αναφέρεται το αξιότιμο μέλος του Κοινοβουλίου.

Η άποψη αυτή επιβεβαιώθηκε από το Ευρωπαϊκό Συμβούλιο της Νίκαιας το οποίο ενέκρινε την ευρωπαϊκή κοινωνική ατζέντα για τα πέντε προσεχή έτη. Σύμφωνα με τα συμπεράσματα της Νίκαιας η ατζέντα αποτελεί ένα βασικό στάδιο για την ενίσχυση και τον εκσυγχρονισμό του ευρωπαϊκού κοινωνικού προτύπου το οποίο χαρακτηρίζεται από τον άρρηκτο δεσμό μεταξύ της οικονομικής επίδοσης και της κοινωνικής προόδου.
ΓΡΑΠΤΗ ΕΡΩΤΗΣΗ E-3579/00

υποβολή: Adriana Poli Bortone (UEN) προς την Επιτροπή

(17 Νοεμβρίου 2000)

Θέμα: Λέτσε, η πόλη με τον ηγετικό ρόλο στο δίκτυο πληροφόρησης για τις μεταναστευτικές ροές

Έχονταςπόψη ότι η Επιτροπή μελετά τις απαραίτητες τεχνικές λεπτομέρειες για να ιδρύσει, με τη βοήθεια της τεχνολογίας που προσφέρει το Διαδίκτυο, ένα δίκτυο πληροφόρησης για τις μεταναστευτικές ροές και λαμβάνονταςπόψη ότι το Λέτσε είναι για τα μεταναστευτικά ρεύματα η πόλη που μπορεί να θεωρηθεί ως η πύλη της Ευρώπης, προτίθεται η Επιτροπή να γνωστοποιήσει αν σκοπεύει να αναγνωρίσει στην πόλη του Λέτσε τον ηγετικό της ρόλο στο εν λόγω δίκτυο ιδρύοντας εκεί ένα κέντρο για τη συλλογή και επεξεργασία των σχετικών δεδομένων;

Απάντηση του κυρίου Vitorino εξ ονόματος της Επιτροπής

(18 Δεκεμβρίου 2000)

Στο στάδιο στο οποίο βρίσκονται οι εργασίες εκπόνησης ενός δικτύου πληροφορικής των μεταναστευτικών ρευμάτων δεν επιτρέπουν να προκαθοριστεί ούτε η επιλογή των σημείων επαφής στα κράτη μέλη ούτε και ο τόπος του κεντρικού σημείου του δικτύου.

Η Επιτροπή παραπέμπει το αξιότιμο μέλος του Κοινοβουλίου στην απάντηση την οποία έδωσε σε μια προηγούμενη γραπτή του ερώτηση E-3170/00(1) σχετικά με το ίδιο θέμα.

(1) EE C 136 E της 8.5.2001, σελ. 197.
ΓΡΑΠΤΗ ΕΡΩΤΗΣΗ E-3522/00

υποβολή: Marie-Nolle Lienemann (PSE) προς την Επιτροπή

(13 Νοεμβρίου 2000)

Θέμα: Ζωικά άλευρα

Ενώπιον των αυξανομένων κινδύνων μόλυνσης από σπογγώδη εγκεφαλοπάθεια βοοειδών (ΣΕΒ) με ό,τι αυτό μπορεί να συνεπάγεται για την ανθρώπινηγεία, δεν θεωρεί η Επιτροπή απαραίτητη την απαγόρευση της χρήσης των ζωικών αλεύρων για την εκτροφή των ζώων;

Η απαγόρευση αυτή θα εξασφάλιζε μία καλύτερη προστασία του καταναλωτή και είναι πραγματοποιήσιμη δεδομένου ότι αρκεί να αυξηθεί η ευρωπαϊκή παραγωγή ελαιοπρωτεϊνών ελευθερώνοντας ορισμένες αγραναπαύσεις.

Σκοπεύει η Επιτροπή ναποβάλει προτάσεις προς την κατεύθυνση αυτή και με ποιο τρόποπολογίζει να ανταποκριθεί στην επιθυμία των καταναλωτών για ασφάλεια των τροφίμων όταν οι τελευταίοι απορρίπτουν όλο και περισσότερο την χρήση των αλεύρων αυτών;

Απάντηση του κ. Byrne εξ ονόματος της Επιτροπής

(25 Ιανουαρίου 2001)

Η Επιτροπή συμμερίζεται την ανησυχία του αξιότιμου μέλους σ' αυτόν τον τομέα.

Η Επιτροπή προωθεί μια πρόταση σχετικά με την απαγόρευση της χρήσης όλων των παρασκευασμένων ζωικών πρωτεϊνών, συμπεριλαμβανομένων των ζωικών αλεύρων, για όλα τα εκτρεφόμενα ζώα, για μεταβατική περίοδο 6 μηνών.

Η πρόταση αυτή εγκρίθηκε με την απόφαση του Συμβουλίου 2000/766/ΕΚ(1).

Η απόφαση αυτή μπορεί να προσαρμοσθεί από την Επιτροπή πριν από της 30 Ιουνίου 2001 στην κατάσταση κάθε κράτους μέλους σύμφωνα με τα αποτελέσματα των επιθεωρήσεων της Επιτροπής και τη συχνότητα εμφάνισης της σπογγώδους εγκεφαλοπάθειας των βοοειδών (ΣΕΒ).

(1) ΕΕ L 306 της 7.12.2000.
ΓΡΑΠΤΗ ΕΡΩΤΗΣΗ E-4084/00

υποβολή: Lord Inglewood (PPE-DE) προς την Επιτροπή

(10 Ιανουαρίου 2001)

Θέμα: Ιταλική νομοθεσία για την αγορά, την ταξινόμηση και την πώληση αυτοκινήτων

Φρονεί η Ευρωπαϊκή Επιτροπή ότι η ιταλική νομοθεσία, που διέπει την αγορά, την ταξινόμηση και την πώληση αυτοκινήτων, είναι συμβατή με την κοινοτική νομοθεσία, ιδίως σε ό,τι αφορά τουςπηκόους άλλων κρατών μελών της ΕΕ, οι οποίοι διαμένουν νομίμως στη χώρα αυτή;

Απάντηση του κ. Bolkestein εξ ονόματος της Επιτροπής

(21 Φεβρουαρίου 2001)

Η Επιτροπή έχει ασχοληθεί με προβλήματα σχετικά με την αγορά των αυτοκινήτων, κυρίως όσον αφορά τα κρατικά μέτρα περί εισαγωγής και ταξινόμησης νέων ή μεταχειρισμένων αυτοκινήτων, για ιδιωτική χρήση ή στο πλαίσιο επαγγελματικής δραστηριότητας. Η Επιτροπή εξέτασε, ιδίως, μια καταγγελία σχετικά με τη δυνατότητα για κοινοτικούς πολίτες να αγοράζουν και να ταξινομούν ένα όχημα στην Ιταλία χωρίς να έχουν επισήμως την κατοικία τους στο εν λόγω κράτος μέλος. Ηπόθεση επιλύθηκε και τέθηκε στο αρχείο το 2000, έπειτα από την έκδοση εγκυκλίου, η οποία επιτρέπει σε κάθε κοινοτικό πολίτη να ταξινομήσει ένα αυτοκίνητο στο όνομά του στην Ιταλία, εφόσον έχει έναν αρκετά στενό δεσμό με την επικράτεια (κυρίως μια δευτερεύουσα κατοικία).

Εντούτοις, η Επιτροπή επιθυμεί να απαντήσει κατά τον πληρέστερο δυνατό τρόπο στην ερώτηση του Αξιότιμου Μέλους του Κοινοβουλίου, η οποία φαίνεται να αφορά ένα πρόβλημα που αντιμετωπίζουν οιπήκοοι των άλλων κρατών μελών στην Ιταλία για την αγορά ή την ταξινόμηση των αυτοκινήτων. Για το σκοπό αυτό, η Επιτροπή χρειάζεται περισσότερες λεπτομέρειες σχετικά με τις διατάξεις, τις πρακτικές δυσκολίες (έγγραφα που πρέπει να προσκομιστούν καιποχρεωτικοί τεχνικοί έλεγχοι, παραδείγματος χάριν), τα εμπόδια διοικητικής ή φορολογικής φύσης ή, ενδεχομένως, τα έξοδα που κρίνονταιπέρογκα, που ενδέχεται ναπάρχουν στο κράτος μέλος αυτό.
ΓΡΑΠΤΗ ΕΡΩΤΗΣΗ P-4163/00

υποβολή: Daniel Varela Suanzes-Carpegna (PPE-DE) προς την Επιτροπή

(9 Ιανουαρίου 2001)

Θέμα: Διαρθρωτικές ενισχύσεις στις περιοχές του στόχου 1 από το 2006

Απαντώντας στην ερώτησή μου Ε-3283/00(1) ο αρμόδιος για την περιφερειακή πολιτική Επίτροπος, κ. Barnier, μου γνωστοποιεί ότι η Ευρωπαϊκή Επιτροπή θα οριστικοποιήσει τον Ιανουάριο 2001 την έκθεσή της για την οικονομική και κοινωνική συνοχή. Στην εν λόγω έκθεση περιγράφεται η κατάσταση και οι τάσεις στο θέμα της συνοχής στο επίπεδο των 15 κρατών μελών και η συμβολή των κοινοτικών πολιτικών στη συνοχή. Η Επιτροπή διευκρινίζει ότι στην έκθεση θα εξετάζεται επίσης η συνοχή στην διευρυμένη Ένωση.

Ο κ. Barnier προσθέτει ότι η συγκεκριμένη έκθεση θα αποτελέσει αφετηρία της διαδικασίας αναθεώρησης της σημερινής διαρθρωτικής πολιτικής της ΕΕ και με βάση την ίδια θα διατυπωθούν οι κατευθυντήριες γραμμές και οι πιθανές εναλλακτικές της μορφές, οι οποίες θα συμπληρωθούν αργότερα με βάση τα πορίσματα των συνομιλιών μεταξύ των ενδιαφερομένων παραγόντων και των άλλων θεσμικών οργάνων της ΕΕ. Οι πρώτες επαφές θα πραγματοποιηθούν με αφορμή το Φόρουμ Συνοχής που θα οργανώσει η Επιτροπή κατά το πρώτο εξάμηνο του 2001.

Θα μπορούσε η Επιτροπή να παράσχει πληροφορίες για τις κατευθυντήριες γραμμές αυτών των εναλλακτικών μορφών πολιτικής που εμπεριέχονται στην εν λόγω έκθεση σε ό,τι αφορά την μελλοντική πολιτική διαρθρωτικών ενισχύσεων προς τις σημερινές περιοχές του στόχου 1, μετά το 2006, στο πλαίσιο της διευρυμένης ΕΕ;

Θα μπορούσε η Επιτροπή να παράσχει πληροφορίες σχετικά με τον τόπο διοργάνωσης του Φόρουμ Συνοχής 2001;

(1) ΕΕ C 163 E της 6.6.2001, σελ. 77.

Απάντηση του κ. Barnier εξ ονόματος της Επιτροπής

(27 Φεβρουαρίου 2001)

Η δεύτερη έκθεση για την οικονομική και κοινωνική συνοχή εγκρίθηκε από την Επιτροπή στις 31 Ιανουαρίου 2001(1) και αμέσως παρουσιάστηκε στις σύνοδο ολομελείας του Κοινοβουλίου στις Βρυξέλλες.

Στις Βρυξέλλες θα διοργανωθεί στις 21 και 22 Μαΐου 2001 το forum σχετικά με τη συνοχή στους χώρους του Κοινοβουλίου, το οποίο βεβαίως θα προσκληθεί να συμμετάσχει.

(1) COM(2001) 24 τελικό.
ΓΡΑΠΤΗ ΕΡΩΤΗΣΗ E-3531/00

υποβολή: Ioannis Marnos (PPE-DE) προς το Συμβούλιο

(13 Νοεμβρίου 2000)

Θέμα: Ειρηνευτική διαδικασία στη Μ. Ανατολή

Στις 5 Σεπτεμβρίου 2000 ο Πρόεδρος της Κνεσέτ, κ. Αβραάμ Μπουργκ, και ο ομόλογός του του Παλαιστινιακού Νομοθετικού Συμβουλίου, κ. Αχμέτ Κουρί, μίλησαν στην Ολομέλεια του Ευρωπαϊκού Κοινοβουλίου στο Στρασβούργο σχετικά με την κατάσταση στη Μ. Ανατολή, το μελλοντικό καθεστώς της Ιερουσαλήμ και τις ελπίδες για οριστική ειρήνη στην ταραγμένη αυτή περιοχή του πλανήτη. Οι ομιλίες των δύο Προέδρων απετέλεσανποδείγματα εποικοδομητικών τοποθετήσεων, ήταν πλήρεις προτάσεων και ιδεών και φανέρωναν τη θέληση τουλάχιστον της πλειοψηφίας των νομοθετικών σωμάτων του Ισραήλ και της Παλαιστινιακής Διοίκησης, αντίστοιχα, να προχωρήσουν στο δρόμο της συμφιλίωσης. Ένα πολύ σημαντικό στοιχείων των ομιλιών αυτών ήταν και η πρόταση για μετατροπή των Ιεροσολύμων σε παγκόσμια πρωτεύουσα, κέντρο των μονοθεϊστικών θρησκειών (του χριστιανισμού, του ιουδαϊσμού και του μουσουλμανισμού), ώστε από πόλη του μίσους να αναδειχθεί σε πόλη της αγάπης. Κατά παράδοξο τρόπο, η πρόταση των Προέδρων των δύο νομοθετικών σωμάτων του Ισραήλ και της Παλαιστίνης δεν φάνηκε να προσελκύει το ενδιαφέρον του Συμβουλίου και της Ευρωπαϊκής Επιτροπής, τα οποία θα μπορούσαν ναιοθετήσουν και να την προωθήσουν ώστε να αρθεί το αδιέξοδο σχετικά με το καθεστώς της Ιερουσαλήμ, κάτι που θα αύξανε το κύρος της Ευρωπαϊκής Ένωσης στην περιοχή και θα αποτελούσε ουσιαστική συνεισφορά στην εμπέδωση της ειρήνης.

Δεδομένου ότι το μέλλον της Ιερουσαλήμ βρίσκεται στην καρδιά του προβλήματος της Παλαιστίνης και φανατίζει μέχρι θανάτου τις δύο πλευρές, αντιμετωπίζει το Συμβούλιο το ενδεχόμενο να προωθήσει εκ μέρους της Ένωσης την πρόταση αυτή διεθνοποίησης των Ιεροσολύμων και μετατροπής τους σε παγκόσμια πρωτεύουσα των τριών μονοθεϊστικών θρησκειών, μια πρόταση που προέρχεται από τα εμπλεκόμενα μέρη στην περιοχή και η οποία θα μπορούσε να προλάβει τη συνεχή αιματοχυσία, μάρτυρες της οποίας γινόμαστε, δυστυχώς, για άλλη μια φορά αυτήν την εποχή; Εάν ναι, προβλέπεται να εγγυηθεί η ΕΕ, ακόμα και διά στρατιωτικής παρουσίας, την ομαλή εφαρμογή της;

Απάντηση

(24 Απριλίου 2001)

Το ζήτημα της Ιερουσαλήμ και των αγίων τόπων θα εξακολουθήσει πιθανώς να είναι ένα από τα πλέον δυσεπίλυτα στο πλαίσιο της ειρηνευτικής διαδικασίας στη Μέση Ανατολή. Έχουν ήδη εκφρασθεί πολλές ιδέες, και από τις δύο πλευρές, προκειμένου να αρθεί το αδιέξοδο όσον αφορά την Ιερουσαλήμ, μεταξύ των οποίων και η ιδέα της διεθνοποίησης της πόλης. Το Συμβούλιο είναι, κατ' αρχήν, πρόθυμο να ενθαρρύνει οιαδήποτε λύση που θα λαμβάνειπόψη τις νόμιμες προσδοκίες κάθε πλευράς, καθώς και τουπολοίπου κόσμου. Το Συμβούλιο είναι πρόθυμο να προσφέρει τη συμβολή του στον προσδιορισμό αυτής της λύσης, εφόσον το επιθυμούν τα μέρη.
ΓΡΑΠΤΗ ΕΡΩΤΗΣΗ E-3180/00

υποβολή: Theresa Villiers (PPE-DE) προς το Συμβούλιο

(16 Οκτωβρίου 2000)

Θέμα: Μηχανισμός Συναλλαγματικών Ισοτιμιών ΙΙ (ΜΣΙ ΙΙ)

1. Εάν το ΗΒ αποφασίσει ναιοθετήσει το ευρώ, πιστεύει το Συμβούλιο ότι η Συνθήκη θα μπορούσε να απαιτήσει από το ΗΒ να προσχωρήσει στο ΜΣΙ ΙΙ πρινιοθετήσει το ευρώ και, εάν ναι, για πόσο διάστημα;

2. Εάν η συμμετοχή στο ΜΣΙ ΙΙ δεν αποτελεί προϋπόθεση για την ιδιότητα του μέλους της ΕΕ, πώς να απαιτηθεί από το ΗΒ να εκπληρώσει τις προϋποθέσεις για σταθερότητα των συναλλαγματικών ισοτιμιών που περιλαμβάνονται στη Συνθήκη;

Απάντηση

(24 Απριλίου 2001)

Σύμφωνα με το ψήφισμα του Ευρωπαϊκού Συμβουλίου της 16ης Ιουνίου 1997 σχετικά με το ΜΣΙ ΙΙ και τη συμφωνία της 1ης Σεπτεμβρίου 1998 μεταξύ της ΕΚΤ και των εθνικών κεντρικών τραπεζών των κρατών μελών που δεν ανήκουν στη ζώνη ευρώ, η συμμετοχή των εν λόγω κρατών μελών στο ΜΣΙ ΙΙ είναι προαιρετική.

Η απόφαση σχετικά με το εάν ένα κράτος μέλος, το οποίο δε συμμετέχει στο ΜΣΙ ΙΙ και επιθυμεί ναιοθετήσει το ευρώ, πληροί τα κριτήρια σταθερότητας των συναλλαγματικών ισοτιμιών, λαμβάνεται βάσει εκθέσεων της Επιτροπής και της ΕΚΤ από το Συμβούλιο κατόπιν διαβούλευσης με το Ευρωπαϊκό Κοινοβούλιο και συζητήσεων στα πλαίσια του Συμβουλίου, το οποίο συνέρχεται σε επίπεδο αρχηγών κρατών και κυβερνήσεων.
ΓΡΑΠΤΗ ΕΡΩΤΗΣΗ E-3473/00

υποβολή: John Bowis (PPE-DE) προς την Επιτροπή

(8 Νοεμβρίου 2000)

Θέμα: Οι Lloyds του Λονδίνου

Πότε αναμένεται να αποκριθεί η Επιτροπή στις αναφορές και τις διαμαρτυρίες που έχει λάβει από το 1997 σχετικά με τους Lloyds του Λονδίνου και με ποια νομοθεσία της Ευρωπαϊκής Ενώσεως εξετάζονται αυτά τα ζητήματα;

Απάντηση του κ. Bolkestein εξ ονόματος της Επιτροπής

(21 Δεκεμβρίου 2000)

Η Επιτροπή έλαβε από το 1999 και μετά ένα σημαντικό αριθμό καταγγελιών από δυσαρεστημένους με τους Lloyd's που ισχυρίζονται ότι οι βρετανικές αρχές δεν άσκησαν την κατάλληλη εποπτεία στους Lloyd's. Η Επιτροπή έχει λάβει επίσης τέσσερις αιτήσεις, εκ των οποίων μία κατατέθηκε το 1997.

Η Επιτροπή λαμβάνει πολύ σοβαρά τα ζητήματα που εκθέτουν οι αιτούντες και το μεγάλο αριθμό καταγγελιών που έλαβε. Όπως ήδη εξήγησε στην απάντησή της που απέστειλε στην Επιτροπή των αιτήσεων και στην ακρόασή της της 27ης και 28ης Σεπτεμβρίου 1999, η Επιτροπή επιβεβαίωσε ότι το Ηνωμένο Βασίλειο εφάρμοσε σωστά την πρώτη οδηγία του Συμβουλίου 73/239/ΕΟΚ της 24ης Ιουλίου 1973 περί συντονισμού των νομοθετικών, κανονιστικών και διοικητικών διατάξεων που αφορούν την ανάληψη δραστηριότητας πρωτασφαλίσεως εκτός της ασφαλίσεως ζωής, και την άσκηση αυτής(1) στο βρετανικό νόμο. Κατά συνέπεια, οι εν εξελίξει έρευνες της Επιτροπής αποσκοπούν να διευκρινίσουν κατά πόσον ο νόμος εφαρμογής εφαρμόστηκε κανονικά.

(1) ΕΕ L 228 της 16.8.1973.
ΓΡΑΠΤΗ ΕΡΩΤΗΣΗ E-3680/00

υποβολή: Daniel Varela Suanzes-Carpegna (PPE-DE) προς την Επιτροπή

(29 Νοεμβρίου 2000)

Θέμα: Ευρωπαϊκή γαλακτοκομική παραγωγή

Έξι μήνες μετά από τη λήξη της σημερινής γαλακτοκομικής περιόδου εμπορίας 2000-2001, θα μπορούσε η Επιτροπή να μας παράσχει πληροφορίες σχετικά με τα δεδομένα που παρουσίασανπέβαλαν τα διάφορα κράτη μέλη και τις αντίστοιχες προβλέψεις τους στο τέλος της περιόδου εμπορίας;

Θα μπορούσε η Επιτροπή να μας ενημερώσει για το επίπεδοπέρβασης που προβλέπει για κάθε κράτος μέλος, λαμβάνονταςπόψη τις νέες ενισχύσεις που έλαβαν ορισμένα εξ αυτών και που αντιστοιχούν στην τρέχουσα περίοδο εμπορίας;

Απάντηση του κ. Fischler εξ ονόματος της Επιτροπής

(8 Ιανουαρίου 2001)

Κατάρχάς, όπως γνωρίζει το Αξιότιμο Μέλος του Κοινοβουλίου, τα επίσημα δεδομένα σχετικά με τις ποσοστώσεις πρέπει να ανακοινώνονται στην Επιτροπή από τα κράτη μέλη πριν από την 1η Σεπτεμβρίου κάθε έτους που έπεται του τέλους της περιόδου αναφοράς (Απρίλιος-Μάρτιος) μέσω ερωτηματολογίου που επισυνάπτεται στον κανονισμό (ΕΟΚ) αριθ. 536/93 της Επιτροπής, της 9ης Μαρτίου 1993, περί λεπτομερών κανόνων εφαρμογής της συμπληρωματικής εισφοράς στον τομέα του γάλακτος και των γαλακτοκομικών προϊόντων(1) όπως προβλέπεται στο τέταρτο εδάφιο του άρθρου 8. Για τον λόγο αυτό, τα δεδομένα που αφορούν την περίοδο αναφοράς 2000/2001 δεν θα είναι γνωστά πριν από την εν λόγω ημερομηνία. Το ερωτηματολόγιο αυτό αποτελεί τη βάση για την πληρωμή της συμπληρωματικής εισφοράς.

Ωστόσο, είναι κοινή πρακτική για κάθε κράτος μέλος να ανακοινώνει στην Επιτροπή την εκτίμηση της εξέλιξης των παραδόσεων που πραγματοποιούνται στη βιομηχανία. Προς το παρόν, η Επιτροπή διαθέτει τις εν λόγω εκτιμήσεις για την περίοδο Απριλίου-Οκτωβρίου 2000, εκτός από αυτές που αφορούν την Ελλάδα, την Ιταλία και την Πορτογαλία οι οποίες καλύπτουν και τον Αύγουστο του 2000, και αυτές που αφορούν το Βέλγιο, την Ισπανία, τη Γαλλία, την Ιρλανδία, τη Φινλανδία και τη Σουηδία οι οποίες καλύπτουν και τον Σεπτέμβριο του 2000. Από τις εκτιμήσεις αυτές φαίνεται ότι ορισμένα κράτη μέλη (Δανία, Αυστρία, Πορτογαλία, Φινλανδία και Σουηδία)περβαίνουν τις εκτιμώμενες προδιαγραφές για την εν λόγω περίοδο.

Πρέπει να ληφθείπόψη ότι οι μεταβιβάσεις που προβλέπονται στα άρθρα 4 και 6 του κανονισμού (ΕΟΚ) αριθ.3950/92 του Συμβουλίου της 28ης Δεκεμβρίου 1992, για τη θέσπιση συμπληρωματικής εισφοράς στον τομέα του γάλακτος και των γαλακτοκομικών προϊόντων(2) που αφορούν μεταξύ άλλων τις μεταβιβάσεις μεταξύ των ποσοστώσεων παραδόσεων και των απευθείας πωλήσεων και των προσωρινών μεταβιβάσεων μεταξύ παραγωγών, δύνανται να προκαλέσουν αύξηση ή μείωση τηςπέρβασης ανάλογα με την περίπτωση.

Με βάση τα ανωτέρω, τα διαθέσιμα στοιχεία μας δίνουν μόνο μία μερική άποψη των ποσοτήτωνπέρβασης, δεδομένου ότι λείπουν οι εκτιμήσεις για ένα μεγάλο τμήμα της περιόδου αναφοράς (Οκτώβριος 2000 έως Μάρτιος 2001) και είναι πιθανόν κάθε κράτος μέλος να ακολουθήσει σημαντικά διαφορετική τάση απάυτήν που είχε μέχρι τώρα.

(1) ΕΕ L 57 της 10.3.1993.

(2) ΕΕ L 405 της 31.12.1992.